**KRITERIJI ZA ODABIR NAJPOVOLJNIJE PONUDE TE RELATIVNI PONDER KRITERIJA**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u Dokumentaciji o nabavi. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Rok isporuke robe - I

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 90 | 90% |
| Rok isporuke robe | 10 | 10% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+I**

U - ukupan broj bodova

C - broj bodova ponude po izračunu za cjenovni kriterij

I - broj bodova ponude po izračunu za kriterij roka isporuke robe

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 90 (devedeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*90**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

90 - najviši ostvarivi broj bodova na temelju kriterija cijena

**b) Rok isporuke robe**

Naručitelj je kao jedan od kriterija za određivanje ENP za predmetni postupak javne nabave odredio *Rok isporuke robe*. S obzirom na specifičnost predmeta nabave, Naručitelju je bitno osigurati pravovremenu raspoloživost potrošnog materijala. Bitno je u što kraćem vremenskom roku od zaprimanja svake pojedine narudžbenice, robu koja je predmet ove nabave isporučiti u zdravstvenu ustanovu Korisnicu.

Prema kriteriju roka isporuke, **ponude za sve grupe,** **osim za grupu 14 i grupu 16**, se boduju na sljedeći način:

|  |  |
| --- | --- |
| **Rok isporuke robe u radnim danima od trenutka zaprimanja narudžbenice** | **Broj bodova** |
| do 3 radna dana | 10 |
| od 4 do 6 radna dana | 7 |
| od 7 do 9 radnih dana | 4 |
| 10 radnih dana | 0 |

Za **Grupu 14.** prema kriteriju roka isporuke, ponude se boduju na sljedeći način:

|  |  |
| --- | --- |
| **Ponuđeni rok isporuke**  **GRUPA 14** | **Broj bodova** |
| do 120 dana od dana zaprimanja ovjerenog EUROATOM obrasca, odnosno narudžbe, ako je ponuđeni izvor produciran izvan EU | 10 |
| preko 120 dana od dana zaprimanja ovjerenog EUROATOM obrasca, odnosno narudžbe, ako je ponuđeni izvor produciran izvan EU | 0 |

Za **Grupu 16.** prema kriteriju roka isporuke, ponude se boduju na sljedeći način:

|  |  |
| --- | --- |
| **Ponuđeni rok isporuke**  **GRUPA 16.** | **Broj bodova** |
| do 180 dana od trenutka zaprimanja narudžbenice | 10 |
| preko 180 dana od trenutka zaprimanja narudžbenice | 0 |

Sustav EOJN-a provest će automatsko rangiranje ponuda po zadanim kriterijima ENP.